Gerrit Kouwenaar (9 Augustus 1923 – 4 September 2014) was 'n Nederlandse skrywer, digter, joernalis en vertaler. Sy werk is die eerste keer in 1941 gepubliseer. Hy was 'n lid van die Nederlandse Vijftigers. Kouwenaar is gebore in Amsterdam, Noord-Holland. Hy was gedurende die Tweede Wêreldoorlog 'n versetsvegter. Die skilder en digter David Kouwenaar (1921–2011) was sy ouer broer. Kouwenaar het vir tydskrifte soos Vrij Nederland, De Waarheid, en Het Vrije Volk gewerk. Gedurende die middel van die 1940's het hy vir die onwettig koerant Parade der Profeten gewerk. Hy is hiervoor gearresteer en gevonnis tot een en 'n half jaar gevangenisstraf. In 1967 is Kouwenaar bekroon met die Martinus Nijhoff-prys vir sy vertaalwerk. In 1970 het hy die P.C. Hooft-prys ontvang. Kouwenaar het later in 1989 die Prijs der Nederlandse Letteren gewen. In 2009 het Kouwenaar die Maatschappij der Nederlandse Letterkunde se jaarlikse eerbewys ontvang. Sy laaste gepubliseerde werk is op 9 Augustus 2008 op sy vyf-en-tagtigste verjaardag gepubliseer.